open-index/open-wikipedia-markdown huggingface dataset:
Linyi (Shandong)

**Linyi** (kinesisk: 临沂 ; pinyin: *Línyí*) er en by på prefekturnivå i provinsen Shandong i det østlige Kina. Befolkningen anslås (31. desember 2001) til 10,11 millioner innbyggere. 

## Historie
Linyis historie kan spores tilbake til 400 før Kristus. Herfra stammet Zhuge Liang og Wang Xizhi. I 1972 ble verket Sun Bins Krigskunsten funnet her, tillike med andre klassikere skrevet på bambusstriper. 

Våren 1938, under den annen sino-japanske krig, var det heftige kamper i prefekturet. 

## Administrative enheter
Linyi består av tre bydistrikter og ni fylker:
*Bydistriktet Lanshan (兰山区), 660 km², 870&nbsp;000 innbyggere;
*Bydistriktet Luozhuang (罗庄区), 371 km², 420&nbsp;000 innbyggere;
*Bydistriktet Hedong (河东区), 728 km², 600&nbsp;000 innbyggere;
*Fylket Tancheng (郯城县), 1&nbsp;307 km², 970&nbsp;000 innbyggere;
*Fylket Cangshan (苍山县), 1&nbsp;800 km², 1,18 mill. innbyggere; 
*Fylket Junan (莒南县), 1&nbsp;752 km², 990&nbsp;000 innbyggere; 
*Fylket Yishui (沂水县), 2&nbsp;435 km², 1,11 mill. innbyggere; 
*Fylket Mengyin (蒙阴县), 1&nbsp;602 km², 530&nbsp;000 innbyggere; 
*Fylket Pingyi (平邑县), 1&nbsp;825 km², 980&nbsp;000 innbyggere; 
*Fylket Fei (费县), 1&nbsp;894 km², 920&nbsp;000 innbyggere; 
*Fylket Yinan (沂南县), 1&nbsp;774 km², 910&nbsp;000 innbyggere; 
*Fylket Linshu (临沭县), 1&nbsp;038 km², 630&nbsp;000 innbyggere.

## Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kinas riksvei 206 passerer også gjennom Linyi. Den løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

Kinas riksvei 327 løper gjennom området. Den fører Heze i Shandong til Lianyungang i  Jiangsu.

## Eksterne lenker
* Byprefekturets offisielle hjemmeside
Jining (Shandong)

**Jining** (kinesisk: 济宁 ; pinyin: *Jǐníng*) er en kinesisk by på prefekturnivå i provinsen Shandong nordøst i Kina. Befolkningen anslås (31. desember 2001) til 508.000 innbyggere. 

Jining ligger i et kullrikt område og er derfor preget både av gruvedrift og elektrisitetsverker. Jining har også meget annet industri, som tekstilindustri, medisinsk industri, vinproduksjon, naturgjødsel og sementindustri. Huaneng Jining kullkraftverk, Shidongkou-1 kullkraftverk og Shidongkou-2 kullkraftverk ligger her.

I nærheten er Weishansjøen som er Shandongs største innsjø med rik akvakultur. Jining er i dag (2007) den nordligste by som ennå kan nås på Keiserkanalen.

I prefekturet Jining ligger Qufu, fødested til Konfucius, og Zoucheng, som var hjembyen til Mencius.

## Administrative enheter
Administrativt består Jining av to bydistrikter, syv fylker og tre byfylker:
*Bydistriktet Shizhong (市中区), 39 km², 420&nbsp;000 innbyggere, administrasjomssentrum;
*Bydistriktet Rencheng (任城区), 881 km², 630&nbsp;000 innbyggere;
*Fylket Weishan (微山县), 1&nbsp;780 km², 690&nbsp;000 innbyggere;
*Fylket Yutai (鱼台县), 654 km², 450&nbsp;000 innbyggere;
*Fylket Jinxiang (金乡县), 885 km², 610&nbsp;000 innbyggere;
*Fylket Jiaxiang (嘉祥县), 973 km², 780&nbsp;000 innbyggere;
*Fylket Wenshang (汶上县), 877 km², 730&nbsp;000 innbyggere;
*Fylket Sishui (泗水县), 1&nbsp;070 km², 600&nbsp;000 innbyggere;
*Fylket Liangshan (梁山县), 963 km², 720&nbsp;000 innbyggere;
*Byfylket Qufu (曲阜市), 896 km², 640&nbsp;000 innbyggere;
*Byfylket Yanzhou (兖州市), 648 km², 600&nbsp;000 innbyggere;
*Byfylket Zoucheng (邹城市), 1&nbsp;619 km², 1,12 mill. innbyggere.

## Samferdsel
Jining er et av Shandongprovinsens viktigste jernbaneknutepunkter, og har en flyplass med forbindelser de de fleste kinesiske hovedbyene. 

### Vei
Kinas riksvei 105 løper gjennom byprefekturet og selve byen Jining. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Shangqiu, Jiujiang, Nanchang og Guangzhou.

Kinas riksvei 327 løper gjennom området. Den fører Heze i Shandong til Lianyungang i  Jiangsu.
Zibo

**Zibo** (kinesisk: 淄博; pinyin: *Zībó*) er en kinesisk by på prefekturnivå i provinsen Shandong i Kina. Befolkningen anslås (31. desember 2001) til 1&nbsp;514&nbsp;000 innbyggere. 

I fjellene sør for byen har elven Yi he sine kilder, og i nord er Den gule flod.

## Kulturminner
En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner. 

### Staten Qi
Det gamle Qi-rikets hovedstad, Linzi, er rett øst for Zibo. Qi-riket var det siste som ble erobret av Qing-dynastiet, og da det var skjedd, i 221 f.Kr., var Kinas samling fullført.  

Restene av den gamle hovedstaden er også vernet kinesisk kulturminne.

### Houlikulturen
Funnstedet for houlikulturen (*Houli yizhi*) fra tidlig neolittisk tid, som ble utgravd 1989-1990, ble i 2006 også tilføyd på Folkerepublikken Kinas liste over kulturminner.

## Administrative enheter
Administrativt består Zibo av fem bydistrikter og tre fylker:
*Bydistriktet Zhangdian (张店区), 360 km², 690&nbsp;000 innbyggere, administrasjonshovedsete;
*Bydistriktet Zichuan (淄川区), 999 km², 670&nbsp;000 innbyggere;
*Bydistriktet Boshan (博山区), 682 km², 470&nbsp;000 innbyggere;
*Bydistriktet Linzi (临淄区), 668 km², 590&nbsp;000 innbyggere;
*Bydistriktet Zhoucun (周村区), 263 km², 310&nbsp;000 innbyggere;
*Fylket Huantai (桓台县), 499 km², 480&nbsp;000 innbyggere;
*Fylket Gaoqing (高青县), 830 km², 360&nbsp;000 innbyggere;
*Fylket Yiyuan (沂源县), 1&nbsp;637 km², 550&nbsp;000 innbyggere.

## Næringsliv
Zibo ligger i et område rikt på naturressurser: Over femti mineraler er blitt oppdaget der. I området utvinnes blant annet bauxitt, kull, jern og leire velegnet for keramikk. Noe nord for Zibo er det store olje- og naturgassreserver. Zibo er en rekke ganger blitt kåret til "en av Kinas 50 økonomisk sterkeste byer". 

## Samferdsel
### Jernbane
Jiaojibanen, en jernbanestrekning som løper vest-øst i Shandong mellom Jinan og Qingdao, har stoppested i Zibo. 

Qingdao-Taiyuan høyhastighetstog stanser her på sin vei fra Qingdao til Taiyuan.

### Vei
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kinas riksvei 308 løper gjennom området. Den begynner i Qingdao i Shandong og fører via Jinan til  Shijiazhuang i Hebei.
## Eksterne lenker
*
Porsgrunnsposten

***Porsgrunnsposten***, senere ***iPorsgrunn***, var en lokalavis for Porsgrunn og Bamble i Telemark. Avisen ble grunnlagt i februar 2004, samtidig som *[[Skiensposten]]*, av mediehuset Varden. Avisen ble først distribuert som gratisavis til alle husstander én gang ukentlig, senere én gang annenhver uke. Avisen ble avviklet sommeren 2008.

## Referanser
Nationalliberale Partei

**Nationalliberale Partei** (**NLP**) var et prøyssisk og tysk nasjonalliberalistisk politisk parti. Det ble grunnlagt i 1867, som følge av en avspaltning fra Deutsche Fortschrittspartei året før. Den avgjørende saken som førte til splittelsen dreide seg om Den prøyssiske indemnitetsloven. Partiet konstituerte seg i 1866 i den prøyssiske landdagen (parlamentets underhus).

Viktige punkter på programmet var nasjonal tysk enhet, med militære midler i Bismarcks ånd, en parlamentarisk og konstitusjonell rettsstat og forandring av det tyske rike til en moderne industristat.

Partiet representerte hovedsakelig interessene til det nasjonalt og/eller liberalt innstilte dannelsesborgerskapet, eiendomsborgerskapet og det industrielle storborgerskapet.

## Referanser


## Eksterne lenker
* Die Geschichtsseiten am LSG
Deutschvölkische Freiheitspartei

**Deutschvölkische Freiheitspartei** («det tyskfolkelige frihetspartiet», DVFP) var et høyreradikalt tysk politisk parti, dannet 16. desember 1922 og oppløst 1933. 

## Historie
Partiet oppsto som avspaltning av Deutschnationale Volkspartei (DNVP). Deutschvölkische Freiheitspartei var et etnisk basert nasjonalistisk parti. Albrecht von Graefe var leder fra 1922 til 1928, og etter ham overtok Reinhold Wulle til partiet ble oppløst i 1933. I 1923 hadde partiet omkring 50 000 medlemmer. Etter parlamentsvalget i 1924 fikk partiet 6,5 % av stemmene og 32 medlemmer av riksdagen. Blant de valgte parlamentsmedlemmene var  Erich Ludendorff, Wilhelm Frick, Ernst Röhm og Gottfried Feder.   

I den såkalte *[[Völkisch-bevegelsen|völkisch]]*-tekningen sto begreper som ættetenking, etnisk renhet og rasehygiene sentralt, og sammenhengen mellom ætt og jord, i betydningen at de naturgitte forutsetningene de ulike folkegruppene har levd under i århundrer har påvirket disse og gitt dem ulike karakteregenskaper. Historien som en evig strid mellom etniske grupper og denne kampen måtte vinnes om ikke egen folkegruppe skulle gå til grunne. De så jøder, frimurere, katolikker og kommunister som krefter som ødela germanerne og bekjempet derfor disse. 

Partiet avviste Weimarrepublikken og krevet øyeblikkelig handling for å knuse kommunismen i Sovjetunionen. Det hadde sin basis i jordeiermiljøer i det protestantiske i Nord- og Øst-Tyskland og innen det prøyssiske offiserskorpset.

Partiets viktigste organ var *[[Das Deutsche Tagblatt]]*, fra 1928 kalt *[[Deutsche Nachrichten]]*.

## Referanser


## Se også
* Völkisch-bevegelsen
Bauksitt

**Bauksitt** (eller **bauxitt**) er en naturlig forekommende, heterogen aluminiummalm. Det består vanligvis av en eller flere aluminiumhydroksider pluss ulike mineraler som jernmalm, kvarts, titanoksid og aluminiumsilikat. 

Om lag 85% av all verdensproduksjon av bauksitt foredles til aluminiumoksid (**Al**2**O**3), som igjen brukes som råstoff for produksjon av aluminium. 

Bauksitt ble oppdaget for første gang i 1821 av geologen Pierre Berthier. Funnet ble gjort ved byen Les Baux-de-Provence i Sør-Frankrike, og bauksitt (*bauxitt* – gammel skrivemåte) er oppkalt etter denne byen. 

## Verdensproduksjon

I 2007 var Australia verdens største produsent av bauksitt med nesten en tredjedel av verdensproduksjonen. Fulgt av Kina, Brasil, Guinea og India. Selv om etterspørselen etter aluminium er økende finnes det nok uutvunnet bauksitt til å fylle etterspørselen i flere hundre år. I tillegg holder økt resirkulering av aluminium etterspørselen etter bauksitt nede.

Kilde: U.S. Geological Survey, Mineral Commodity Summaries, January 2009

## Referanser
Harald Berg

**Harald Johan «Dutte» Berg** (født 1941) er en norsk tidligere fotballspiller. Berg var midtbanespiller, og spilte for Bodø/Glimt, Fotballklubben Lyn og ADO Den Haag.

Berg fikk kallenavnet «Dutte» siden han var liten og spe som barn. Han er eldst i fotballfamilien Berg fra Bodø, bror av Knut Berg, og far til Ørjan Berg, Runar Berg og Arild Berg &ndash; alle fire med erfaring fra toppserien. I tillegg er han far til musikeren Terje Berg og tidligere Grand-spiller Eli Johanne Berg, bestefar til fotballspillerne Patrick Berg og Sara Berg.

Bergs ulike kvaliteter hurtighet, teknikk, pasninger og spilleforståelse medførte at han hadde en rekke ulike plasseringer og roller gjennom karrieren. Som 16-åring startet Dutte livet i seniorfotballen som spiss på A-laget til Bodø/Glimt. På landslaget og Lyn ble han brukt som ving eller sentralt på midtbanen, men også der som spiss. Karrieren ble avsluttet hjemme i Bodø for Glimt, da som offensiv sentral midtbanespiller i Bodø/Glimts 70-tallsvariant av 4-3-3[Hva er det?]. 

Harald Berg hadde en avgjørende rolle i å gjøre Bodø/Glimt til en toppklubb på 50-, 60- og 70-tallet, og Lyn på slutten av 60-tallet. Berg bidro sterkt til Lyns seriemesterskap i 1968, samt Lyns cupgull i 1967 og 1968, og Bodø/Glimts cupmesterskap i 1975.

I 1969 var Berg med på å føre Lyn til kvartfinalen i Europa-cupen, men her ble det tap mot F.C. Barcelona 2-3 og 2-2. Det hører med til historien at begge kampene ble spilt i Spania på grunn av den kalde vinteren i Norge.

På begynnelsen av 1970-tallet spilte Dutte for ADO Den Haag i Nederland. En av høydepunktene i Nederland var en tapt cupfinale mot Ajax Amsterdam, hvor Ajax mønstret en lagoppstilling med blant annet legenden Johan Cruijff.

Harald Berg gjorde comeback for moderklubben Bodø/Glimt i 1974. I hjembyen Bodø hadde Berg en offensiv midtbanerolle. Bergs rolle som playmaker og spillefordeler fikk en avgjørende betydning i å gjøre Bodø/Glimt til en norsk toppklubb på 70-tallet. Særlig framspillene til Glimts storscorer Arne Hanssen ble legendariske. Ikke uventet fikk han Nordland fylkes kulturpris i 1978.

Berg spilte sin siste toppseriekamp i 1980, da Bodø/Glimt rykket ned. Imidlertid la ikke Berg skoene på hylla før etter 1981-sesongen, i en alder av 40 år. I 1979 ble Berg kåret til årets spiller i norsk fotball av *[[VG]]*. *[[Dagbladet]]*s lesere valgte Berg til tidenes beste norske fotballspiller samme år.

I 2021 mottok Berg-familien Kniksens hederspris.

## Meritter
*Nordnorsk mester: 1963 og 1964 (Bodø/Glimt)
* Seriegull: 1968 (Lyn)
* Seriesølv: 1977 (Bodø/Glimt)
* Cupmester: 1967, 1968 (Lyn) og 1975 (Bodø/Glimt)
* 43  for Norge (12 mål). Imidlertid hadde Berg perioder da han ikke ønsket å spille på landslaget.
* Toppscorer for Lyn i Norges øverste divisjon 1965.

## Referanser


## Eksterne lenker
*
Großdeutsche Volkspartei

**Großdeutsche Volkspartei** (det stortyske folkepartiet, GDVP) var et politisk parti i Østerrike, grunnlagt 8. august 1920 gjennom en sammenslutning av tysknasjonale og tyskliberale parlamentarikere i Salzburg. Det bestod til slutt av 17 forskjellige grupperinger.

Medlemmene bestod særlig av høyere tjenestemenn, lærere ved høyere skoler og universitetsansatte. Partiet besto til partiforbudet ble innført i Østerrike i 1934.

## Historie
Großdeutsche Partei så seg selv om etterfølger etter den tysknasjonale bevegelsen og var stortysk innstilt. Det vil si at det ønsket én tysk nasjonalstat, som også omfattet Østerrike.

Som partifarver hadde det *[[Tysklands flagg|Schwarz-Rot-Gold]]*. Mellom 1920 og 1932 satt partiet i regjering i Østerrike, fra 1921 sammen med de kristeligsosiale. 1922-1927 stilte det stortyske partiet den østerrikske visekansleren. I 1934 ble alle partier forbudt i Østerrike, som følge av landets nye italiensk-inspirerte fascistiske forfatning. Etter at partiets mål, en forening med Tyskland, hadde gått i oppfyllelse i 1938, sluttet de fleste medlemmene seg til NSDAP.

Etter annen verdenskrig har tidligere medlemmer av det stortyske partiet særlig sluttet seg til det østerrikske frihetspartiet.

## Se også
*Großdeutsche Partei
Søre Tverrådalskyrkja

**Søre Tverrådalskyrkja** er et fjell i Luster kommune i Vestland fylke. Det har en høyde på  meter over havet. 700 meter mot nordøst ligger den høyere toppen Tverrådalskyrkja ().

## Referanser
Grad

Ordet **grad** kommer fra latin *gradus* som kan oversettes med skritt eller trinn.

***Grad*** kan sikte til
* grad (symbol),  **°** , et symbol brukt i vitenskap og matematikk
* grad (vinkel), en enhet for vinkelmåling
** på jordkloden lengdegrad og breddegrad
** mål på stigning
* grad, enhet for temperaturmåling, se grad celsius, grad fahrenheit, rankine, réaumur, rømerskalaen
* grad (morfologi), et adjektivs grad
* grad, en av flere betydninger i matematikk, se andregradsligning, frihetsgrad, ligning (matematikk)
* grad API, måleenhet som viser tettheten til en væske, se API tyngde
* grad (mekanikk), ujevn eller skarp kant som kan oppstå under bearbeiding av et arbeidsstykke
* akademisk grad
**doktorgrad
**mastergrad
* beltegrad i kampsport
* militær grad
* grad i politiet, se politigrader i Norge, svensk politi, grader i Storbritannias politi, politigrader i Østerrike
* skriftgrad i typografi
* *grad*, et slavisk ord som betyr «by», «slott» eller «festning»
Ordet ***grad*** brukes også innen
* medisin til å angi intensiteten til en brannskade/forbrenning (fra «første grad» til «tredje grad»), se brannskade
* frimureri
* ordensvesenet, se orden (utmerkelse)
* Tempel Ridder Ordenen
Bombe

En **bombe** er en eksplosiv anordning, vanligvis i form av en beholder som er fylt med sprengstoff. Hensikten med en bombe er å skape ødeleggelse der den sprenges. Bombeeksplosjonen må utløses av noe, vanligvis en lunte, en klokke, en fjernkontroll eller mot en kontaktflate. Selve ordet bombe kommer fra gresk *bombos*, et onomatopoetisk (lydlignende) ord med samme betydning som *bom!* eller *bang!* på norsk.

I dag benyttes begrepet bombe ofte som en fellesbetegnelse for alle typer sprenglegemer, bortsett fra de brukt i sivile gjøremål, for eksempel til å sprenge fjell. 

En bombe kan utgjøre en del av en bombefelle.

De kraftigste bombene som finnes er hydrogenbomber.

## Se også
* Detonasjon
* Sprengstoff
* Dynamitt
* Kjernefysiske våpen
* Aasen-bombe
Meter over havet

**Meter over havet** (forkortes **moh.**) er en betegnelse som tradisjonelt brukes for å angi et punkts høyde over havnivået, dvs. havets gjennomsnittlige vannstand (hoh.) målt i meter. I enkelte andre land er det mer vanlig å angi høyder i fot enn meter.

## Bruk på kart
Kart pleier å angi antall meter over havet for innsjøer og topografisk interessante punkter som toppunkter på åser, fjell og depresjoner. På kart angis normalt meter under havet som et negativt antall meter over havet.

## Forkortelse, ikke symbol
Selv om enheten meter ofte representeres med symbolet «m», er «moh.» ikke et symbol, men en forkortelse.

## Referanser
Meter under havet

Betegnelsen **meter under havet** (forkortes **muh.**) brukes for å angi et punkts høyde under gjennomsnittlig havnivå. Forkortelsen brukes noe i tekst, men normalt ikke på kart ettersom disse, for å være konsekvent, angir høyder i antall meter over havet. På kart angis derfor antall meter under havet som et negativt antall meter over havet.

Dødehavet ligger 430 meter under havet.

Selv om enheten meter ofte representeres med symbolet «m», så er «muh.» ikke et symbol, men en forkortelse.

## Referanser
București

**București** (historisk norsk **Bukarest**) er Romanias hovedstad og landets økonomiske og industrielle sentrum. 

Byen er plassert på slettelandet sydøst i landet ved elven Dâmbovița. Selve byen  hadde  innbyggere per , medregnet tilliggende urbaniserte områder ca. 2,4 millioner, noe som gjør byen til den største mellom Berlin og Istanbul. București er landets mest velutviklede by og er et industrielt kjerneområde i det sydøstlige Europa. Bykommunen București er plassert administrativt på samme nivå som et județ (fylke), og er inndelt i seks sektorer.

București er første gang nevnt i skriftlige kilder i 1459. Byen ble et viktig handelssted i fyrstedømmet Valakia og var i perioder hovedstad og residensby for fyrstene. Etter at Valakia ble forent med Moldova i fyrstedømmet Romania i 1859, ble București landets hovedstad i 1862. Under den første folketellingen som ble gjennomført med vitenskapelige metoder, i 1860, var befolkningstallet 121 734. 

Som hovedstad i uavhengig kongerike etter 1881, vokste byen raskt og ble en moderne storby. Den ble kjent for sitt rike kulturliv, for sin arkitektur og for sitt mondene urbane liv. Byen hadde Paris som forbilde og anla storslåtte bulevarder og avenyer etter parisiske forbilder, noe som gjorde at den fikk tilnavnet «Øst-Europas Paris» eller «Lille Paris» (dvs. Micul Paris på rumensk). Krigsskader, jordskjelv og president Nicolae Ceaușescus ekstravagante byfornyelsestiltak har gått hardt ut over byens historiske arkitekturarv. Etter kommunismens fall har București igjen hatt en økonomisk og kulturell oppgangstid.

## Severdigheter
Parlamentspalasset (også kjent som Ceaușescus palass) er turistattraksjon nummer én og var verdens nest største administrative bygning etter Pentagon da den ble bygget.

Friluftsmuseet *Muzeul Satului* (Landsbymuseet) med 272 tilflyttede bygninger fra landsbyer i hele Romania ligger i den store parken *Parcul Herăstrău*, nord i utkanten av byen, ved innfartsåren Șoseaua Kiseleff. Ved denne gaten, på en stjerneplass nærmere sentrum, står triumfbuen *Arcul de Triumf*, ferdigbygd i 1936 til minne om at Romania gikk seirende ut av første verdenskrig.

*Lipscani*, også kjent som gamlebyen, er et område med en kombinasjon av sammensatte hus, små butikker, populære utesteder samt noen få fortausrestauranter.

## Referanser

## Eksterne lenker
* 
*  
* Byens hjemmesider (rumensk)
* Byens hjemmesider (engelsk)
* www.bucuresti.ro (engelsk)
* www.romania.org (engelsk)
Depresjon (andre betydninger)

Ordet **depresjon** kan sikte til

*den psykologiske tilstanden depresjon

*en forsenkning (geologisk formasjon), se depresjon (geologi)
*en økonomisk depresjon, mer dramatisk enn økonomisk nedgang
Depresjon (geologi)

:*For andre betydninger, se [[Depresjon (andre betydninger)]].*

En **depresjon** er et landområde som ligger lavere enn det omkringliggende området, eventuelt lavere enn havoverflaten. Slike områder har ofte ikke naturlig avløp for overflatevann, slik at utløp kun skjer via fordampning eller nedsigning i grunnen.

Blant de mest kjente depresjonene er Jordandalen med Dødehavet, Kaspihavet og Death Valley.

## Kryptodepresjon
I områder med mye nedbør, kan depresjoner fylles med vann og få naturlig utløp til havet. Vannspeilet vil da ligge høyere enn havoverflaten, mens innsjøbunnen ligger under den. Slike depresjoner kalles kryptodepresjoner.

Et kjent eksempel på kryptodepresjon er Bajkalsjøen. I Norge er blant annet Mjøsa, Tinnsjø og Hornindalsvatnet kryptodepresjoner.

## Referanser
Grad (vinkel)

:*Denne artikkelen beskriver grad som en enhet for vinkelmåling. For andre betydninger, se [[grad]].*
En **grad** er en enhet for måling av en vinkel i planet. Grader symboliseres med **[[grad (symbol)|°]]**. En vinkel på én grad tilsvarer  av en full sirkel. Én full sirkel er 360**°**.

Tallet 360 ble antagelig valgt fordi det er delelig med 24 forskjellige positive heltall, inkludert alle heltall fra 1 til 10 unntatt 7.  Dette gjorde det enkelt å dele inn sirkelen i mindre vinkler og regne på disse ved hjelp av hoderegning. (For at antallet grader i en sirkel skulle vært delelig med alle heltall fra 1 til 10 måtte det vært  grader i én sirkel, noe som er et mye mindre bekvemt antall.)

Når grader brukes for å måle vinkler, brukes ofte også *[[Bueminutt|minutter]]*, hvor ett minutt representerer  av én grad og symboliseres med '''′''', og *[[Buesekund|sekunder]]*, hvor ett sekund er  av ett minutt eller  av én grad og symboliseres med '''″'''. Disse enhetene kommer fra det seksagesimale tallsystemet. For eksempel, 40,20361**°** presenteres ofte som  eller 40 grader 12 minutter og 13 sekunder (eller som  eller ). Det er vanlig å bruke disse mindre enhetene (minutter og sekunder) når man angir bredde og lengde til et sted på jorden (se også desimalgrader).

Idéen at det skal være 360**°** i en sirkel er trolig oppstått i oldtiden og er knyttet til tallteori og enkel geometri. I nåtiden foretrekker matematikere å bruke radianer som enhet for vinkelmål, ettersom antall radianer i en vinkel tilsvarer antall radier som er lik buelengden til vinkelen. Fordi det er 2π radier i omkretsen av én sirkel følger det at 360**°** er lik 2π radianer, så  ≈ 0,0174533 rad, og 

Med oppfinnelsen av SI (metrisk), basert på potenser av ti, ble det definert et nytt vinkelmål for «desimale grader», altså et vinkelmål basert på titallsystemet. Enheten kalles *[[gon]]* (tidligere *nygrader*). Det er  i én rett vinkel og dermed  i én sirkel. Dette vinkelmålet blir brukt innen landmåling, og dessuten innen orienteringssporten. Ved at  breddegon = 1,0001966 km (WGS 84) &asymp; 1 km vil nautisk mil kunne bli overflødig.

## Eksterne lenker
* Flere grad-konverteringer (eng.).
* Jorden ifølge WGS 84.
Grad celsius

**Grad celsius** (symbol: **℃**) er en måleenhet for temperatur. Enheten brukes for å uttrykke temperatur på *celsiusskalaen*, og er oppkalt etter den svenske forskeren Anders Celsius (1701–44), som i 1742 fastsatte skalaen etter smeltepunktet og kokepunktet til vann under normalt trykk ved havflaten. Han satte kokepunktet til 0&nbsp;℃ og smeltepunktet til 100&nbsp;℃. I 1747 oppkalte Carl von Linné skalaen etter Celsius og byttet samtidig om punktene, slik at smeltepunktet nå er 0&nbsp;℃ og kokepunktet er 100&nbsp;℃.

Siden 1954 har enheten blitt definert som avledet fra enheten kelvin (K), som er SI-enheten for temperatur:
: Temperatur i ℃ = Temperatur i K – 273,15
der 0 K = &minus;273,15&nbsp;℃ er det absolutte nullpunkt, der all termisk aktivitet opphører og alt som fins av entropi er de små feilene i krystallstruktur som kan oppstå under frysing. Størrelsen til trinnene på kelvinskalaen og celsiusskalaen er de samme, det vil si 1/100 av avstanden mellom smeltepunktet og kokepunktet til vann. Smeltepunktet for vann er dermed +273,15&nbsp;K, og kokepunktet er +373,15&nbsp;K. Kelvinskalaen er imidlertid ikke definert etter smelte- og kokepunktet til vann, men etter det absolutte nullpunkt og trippelpunktet til VSMOW (spesielt rent vann).

## Skrivemåte
Som med de fleste andre måleenheter, skal det være mellomrom mellom verdien og enheten: 200&nbsp;℃. Hvis det fremstår fra konteksten at det er snakk om grader celsius, er det også mulig å skrive kortformen 200°, og i så fall skal det ikke være mellomrom foran gradsymbolet.

Det er vanlig å skrive enheten som to tegn: gradsymbolet (Unicode: U+00B0, HTML: `&amp;deg;`) fulgt av en majuskel C. I Unicode finnes det også et eget tegn for «grader celsius»: U+2103 (*DEGREE CELSIUS*), som ser slik ut: &#x2103;.

## Omregningstabell mellom de forskjellige enhetene

## Se også

* Fahrenheit
* Kelvin
* Réaumur
* Rankine
* Temperatur

## Referanser
Gon

**Gon** (av gresk γωνία (*gōnía*), *vinkel*) er en enhet for måling av en vinkel i planet, og tilsvarer  av en full sirkel og dermed  av en rett vinkel. En gon er lik  av en grad eller  av en radian. Gon ble tidligere kalt **nygrad** og betegnet med g, en hevet minuskel *g*. Vanlige inndelinger av en gon er centigon og milligon.

Enheten har sitt opphav i Frankrike som en del av det metriske systemet. På grunn av sammenblanding med den eksisterende enheten *grad* – spesielt i Nord-Europa – ble navnet *gon* innført.

Selv om det ble gjort forsøk på en generell innføring av enheten, var det bare noen land som begynte å bruke den og da innenfor spesialiserte områder som landmåling (og orientering). En av fordelene ved å bruke gon, er at en forskjell i bredde på én centigon ( gon) tilsvarer omtrent én kilometer (1000,1966 m (WGS&nbsp;84) i gjennomsnitt; 995,1687 m (WGS&nbsp;84) ved ekvator, 1005,2456 m (WGS&nbsp;84) ved polene). (Dette ville gjort at nautisk mil ble overflødig.)

Den mer kjente enheten *grad*,  av en sirkel, eller den matematisk mer bekvemme enheten *radian*,  av en sirkel (som brukes i SI-systemet), brukes normalt fremfor *gon*.

## Litteratur
* *Ordbok for kart og oppmåling*, RTT57, Statens kartverk, Norges karttekniske forbund, Rådet for tekniske terminologi, 1989. ISBN 82-90408-97-8

## Referanser
Handan

:*[[Handan (Handan)|Handan]] er også et fylke i Hebei.*

**Handan** (forenklet kinesisk: 邯郸; tradisjonell kinesisk: 邯鄲; pinyin: *Hándān*) er en kinesisk storby og by på prefekturnivå sør i provinsen Hebei. Befolkningen anslås (2004) til 8,5 millioner, hvorav 1.39 millioner i selve byen Handan.

Byen har i dag stålindustri, takket være steinkullbruddene i området.

## Administrativ inndeling
Byprefekturet Handan har jurisdiksjon over 3 distrikter (区 *qū*), ett gruvedistrikt (矿区 *kuàngqū*), ett byfylke (市 *shì*) og 14 fylker (县 *xiàn*).

## Historie
Arkeologiske funn viser at byens historie går tilbake til første del av Shang-dynastiet. Den var i de stridende staters tid i det 4. og 3. århundre f.Kr. hovedstad for oldtidsstaten Zhào (趙).

Byen ble erobret av staten Qin etter at så godt som hele Zhao var blitt annektert av Qin (med unntak av  Dai-kommanderiet). På et besøk i byen beordret Qin Shi Huang  at alle hans mors fiender skulle begraves levende.

## Samferdsel
### Jernbane
Beijing-Hongkong høyhastighetsjernbane har stoppested her.

Jingguangbanen, som er den konvensjonelle toglinjen mellom Beijing i nord og Guangzhou i sør, har stoppested her. Denne sterkt trafikkerte jernbanelinjen er også innom blant annet Zhengzhou, Wuhan, Changsha og Shaoguan.

### Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

## Referanser


## Eksterne lenker
*
Guantánamobukta

:*«Guantánamo» har også [[Guantánamo (andre betydninger)|andre betydninger]]*

**Guantánamobukta** (spansk: *Bahía de Guantánamo*, tildels også kjent under det engelske navnet *Guantanamo Bay*) er en bukt i provinsen Guantánamo sydøst på Cuba. Bukta utgjør den største havnen på sydsiden av øya, og omringes av bratte åser som avskjærer den fra de omliggende områdene.

Guantánamobukta har siden 1903 blitt styrt av USA, etter en avtale som gir amerikanerne rett til evigvarende leie av området. Cubanske myndigheter mener at avtalen strider mot Wien-konvensjonen om traktatretten, og krevet at kontrollen overføres tilbake til Cuba. USA benytter området til marinebasen Guantanamo Bay Naval Station.Naval 

## Referanser


## Se også
*Guantánamobukten fangeleir

## Eksterne lenker
*
Santa Cruz de Tenerife (provins)

**Santa Cruz de Tenerife** er en spansk provins som består av den vestlige delen av den autonome regionen Kanariøyene. Provinsen består av omtrent halvparten av øygruppen, inkludert øyene Tenerife, La Gomera, Hierro og La Palma. 

Hovedstaden er byen Santa Cruz de Tenerife på øya Tenerife, som også har delt hovedstadsstatus for den autonome enheten. Av de litt over en million innbyggerne (2008) i provinsen bor 24&nbsp;% i hovedstaden. Det er 53 kommuner i provinsen, se Liste over kommuner i Santa Cruz de Tenerife.

Den andre halvdelen av øygruppen utgjør provinsen Las Palmas. 

Denne provinsen inneholder tre av Spanias nasjonalparker, flere enn noen annen provins: 
*Parque Nacional de la Caldera de Taburiente på La Palma
*Parque Nacional Garajonay på La Gomera
*Parque Nacional del Teide på Tenerife, som omfatter Teide, Spanias høyeste fjell.

## Referanser


## Eksterne lenker
*
Santa Cruz de Tenerife

**Santa Cruz** er en by på Tenerife, den største av Kanariøyene og provinshovedstaden i provinsen av samme navn. Med sine nærmere 260 000 innbyggere er byen den nest største på øygruppen.

Byen er den ene av to byer som deler hovedstadsfunksjonen for Kanariøyene. Den andre byen er Las Palmas på naboøya Gran Canaria. Der sistnevnte er hovedstad for de østlige øyene, er førstnevnte det samme for de vestlige.  

Fra havnen eksporteres det landbruksprodukter fra flere av Kanariøyene, ikke bare Tenerife. Et oljeraffineri ved utkanten av Santa Cruz bidrar til å gi byen industriarbeidsplasser og byen er med sin gode havn et viktig bunkringssted for skip.

Med hjelp av sin tvillingby Laguna, denne ligger 11 til 12 kilometer vest for Santa cruz, er sistnevnte en attraktiv skoleby. I Laguna ligger et større universitet, et par større sykehus og mellom Santa cruz og Laguna finnes blant annet en skuespillerskole. 

Sentrumsstrøket i Laguna er forøvrig oppført på FN sin verdensarvliste.

Forholdet mellom Santa cruz og Laguna likner på flere vis det vi kan finne i forholdet mellom Stavanger og Sandnes. Byene er i ferd med å vokse sammen til ett større byområde.

Samferdselsforholdene er gode, med både ferge og flytrafikk til de andre øyene og til Europa og Afrika.

## Klima

**Normal sjøtemperatur, Santa Cruz de Tenerife, °C:**Kilde:Santa Cruz de Tenerife Climate – seatemperature.org

## Referanser


## Eksterne lenker
* 
*
Silchester

**Silchester** er en landsby og et verdslig sogn i distriktet Basingstoke and Deane i grevskapet Hampshire, England. Den ligger omkring 16 km sørvest for Reading, 8 km nord for Basingstoke. Silchester er mest kjent for det arkeologiske stedet og den romerske byen Calleva Atrebatum som første gang ble bosatt av romerne i tiden rundt 45 e.Kr. Den var tidligere hovedstaden til den keltiske stammen atrebatene. Her er også den best bevarte romerske mur på de britiske øyer. Ved folketellingen i så langt tilbake som 2001 hadde landsbyen og sognet en befolkning på 918 innbyggere. For tilsvarende folketelling i 2011 var antallet 774 innbyggere, beregnet til 796 for 2014.

## Referanser


## Litteratur
* Aston, Michael; Bond, James (1976): *The Landscape of Towns. Archaeology in the Field Series*. London: J.M. Dent & Sons Ltd. ISBN 0-460-04194-0. s. 53. 
* Page, W.H., red. (1911): *A History of the County of Hampshire, Volume 4*. Victoria County History. s. 51–56.
* Pevsner, Nikolaus; Lloyd, David (1967): *Hampshire and the Isle of Wight. The Buildings of England*. Harmondsworth: Penguin Books. s. 503–505.

## Eksterne lenker

*Undersøkelser av romerske levninger ved Universitetet i Reading
*Silchester Roman Town, Reading Museum
*Silchester Primary School
*British History victorian account of the village
Klientkongedømme

**Klientkongedømme** er et kongedømme som har mer eller mindre selvstyre, men som mer eller mindre er underlagt et annet, større og sterkere rike. Det forbindes særlig med Romerriket, som ofte brukte denne styreformen for å kontrollere erobrede områder. Det kan også brukes i omtale av lignende styreformer i andre perioder, og er i mange tilfeller synonymt med *lydkongedømme* og særlig klientstat.

Ordet henspiller på patron-klientforhold, en vanlig sosial ordning i Romerriket. Rike og mektige mennesker var *patroner*, eller beskyttere, for mennesker av lavere stand, *klienter*. Patronen ga beskyttelse, hjalp ofte til økonomisk, og kunne sørge for at klientene fikk politiske embeter. Samtidig ble klienten satt i takknemlighetsgjeld til patronen, og måtte støtte ham politisk og på andre måter. Klientkongedømmene er den samme ordningen brukt på et høyere nivå; romerne fungerte som patroner som sikret en viss selvstendighet, mens klientene på sin side støttet romerne i krig og var vennligsinnet mot de egentlige makthavere.

Det var ikke uvanlig at klientkongedømmer gjorde opprør, spesielt når en guvernør søkte å berike seg på deres bekostning, eller dersom man så at andre grupper eller stater var i ferd med å lykkes med et opprør og gjøre seg uavhengig av romerne. 

## Se også
*Klientstat
*Vasallstat

## Referanser


## Eksterne lenker
* «Client Kingdoms in Roman Britain», *Britain Express*
St. Marys

**St. Marys** (kan også være skrevet **St Mary's**, **St. Mary's**, **Saint Mary's**, **St. Maries**) kan vise til:

## I USA
*St. Marys (Alaska)
*St. Marys (Colorado)
*St. Marys (Georgia)
*St. Maries (Idaho)
*St. Marys (Iowa)
*St. Marys (Kansas)
**herunder St. Mary's College (Kansas)
*St. Marys City (Maryland)
*St. Marys (Ohio)
*St. Marys (Pennsylvania)
*St. Marys (Vest-Virginia)

## I Australia
*St. Marys (New South Wales) (forstad til Sydney)
*St. Marys (Tasmania) (på Tasmanias østkyst

## I Canada
*St. Marys (Ontario) (i Ontario)
*Saint Mary's University

## I Det forente kongerike Storbritannia og Nord-Irland
*St. Marys (Scillyøyene) (den største av Scillyøyene)
*en forstad til Southampton
**Herunder St Marys stadion, Southampton F.C.s stadion i denne forstaden

## I Afrika
*Cabo Santa Maria
Basingstoke and Deane

**Basingstoke and Deane** er et distrikt i grevskapet Hampshire i England. Administrasjonsbyen er Basingstoke. Distriktet har et areal på 633,81 km² og hadde 167&nbsp;799 innbyggere i 2011.

Det ble opprettet i under lokalstyrereformen i 1974, da valgkretsene Basingstoke, Basingstoke landsdistrikt og Kingsclere and Whitchurch landsdistrikt ble slått sammen. Den første borgermesteren av Basingstoke, George Baynard, ble utnevnt i 1641. Valg til kommunerådet blir holdt i tre ut av hvert fjerde år, men en tredjedel av setene i rådet som blir valgt ved hvert valg. Siden første valg i 1973 har rådet enten vært kontrollert av det konservative partiet eller ikke hatt partikontroll.

Andre byer og landsbyer i distriktet er Tadley, Kingsclere, Oakley, Whitchurch og Silchester. Like ved sistnevnte lå Calleva Atrebatum, som var den keltiske stammen atrebatenes hovedstad da romerne invaderte De britiske øyer.

## Referanser


## Eksterne lenker
*
Ion Iliescu

**Ion Iliescu** (1930–2025) var en rumensk politiker. Han var president i Romania i to perioder; først fra 26. desember 1989 til 29. november 1996, og senere fra 20. desember 2000 til 20. desember 2004, da demokraten Traian Băsescu overtok.

## Liv og virke
Iliescu studerte ett år fluidmekanikk ved Det politekniske institutt i București og deretter (1950–1954) ved Molotov-instituttet for elkraftteknikk ved Universitetet i Moskva. Han møtte sin fremtidige kone, Elena «Nina» Șerbănescu, da de begge var 18 år gamle og skoleelever på hver sin skole i Bucuresti. Hun ble også utvekslingsstudent i Moskva, og de giftet seg i 1951.

Han ble medlem av Kommunistpartiets ungdomsorganisasjon (UTC) i 1944 og av selve Kommunistpartiet i 1953. I 1956 ble han valgt inn som sekretær for UTCs sentralkomité, og i 1965 ble han valgt inn i kommunistpartiets sentralkomité.

Iliescu var førstesekretær for UTCs sentralkomité i perioden 1967–1971) og medlem av Romanias parlament i perioden 1957–1985.

Iliescu var en lederperson i den rumenske revolusjonen i 1989, og ble president i Romania den 26. desember 1989, dagen etter henrettelsen av Nicolae Ceaușescu.

I 1992 fikk Mikael av Romania tillatelse til å besøke Romania og én million innbyggere møtte opp for å se den siste kongen. Iliescu ble forskrekket over Mikaels popularitet og kongen fikk ikke ny tillatelse til å besøke landet på fem år.

Ved presidentvalget i 1996 tapte Iliescu for Emil Constantinescu. Iliescu stilte som presidentkandidat på nytt i 2000, og vant valget.

I desember 2018 reiste den rumenske militære påtalemyndighet tiltale mot Iliescu, og anklaget ham for forbrytelser mot menneskeligheten for hans rolle i revolusjonen i 1989. I den såkalte «Revolusjonsrettssaken», som startet 29. november 2019, sto Iliescu og Dan Voiculescu for retten. De ble anklaget for å ha skapt en slags *«terrorpsykose»* under revolusjonen i 1989 med *«en omfattende desinformasjonskampanje»* om styrker som angivelig var lojale mot Ceaușescu, og deretter provosert frem borgerkrigslignende tilstander for å *«oppnå legitimitet i befolkningens øyne».* 

På dette tidspunktet var Ceaușescu-paret allerede avsatt; tre fjerdedeler av opprørets ofre døde deretter i skytinger og gatekamper, myrdet av påståtte terrorister. Påtalemyndigheten anklaget Iliescu for å være ansvarlig for dødsfallene til disse 862 rumenerne, som ble drept av sikkerhetsstyrker kort tid etter at Ceaușescus ble avsatt.[9] Rettssaken ble utsatt til 20. februar 2020 på grunn av saksbehandlingsfeil og ble ikke fullført før Iliescus død i 2025.

## Æresbevisninger
Iliescu mottok i 2003 Den hvite ørns orden fra Polens president.

## Fotnoter

## Referanser


## Eksterne lenker
*
KiB

**KiB** eller **Kib** kan vise til:

* Kibibit (Kib), 1024 bit
* Kibibyte (KiB), 1024 byte
* Kunstskolen i Bergen
Kibibyte

**Kibibyte** er en enhet for måling av informasjonsmengde (datamengde).
Kibibyte er ikke en SI-enhet, men enheten er godkjent av International Electrotechnical Commission (IEC).
En kibibyte er lik
210 = 1&nbsp;024 byte.
Se binærprefiks og kilobyte.
Symbolet for kibibyte er **KiB**.

Enheten kibibyte er nært knyttet til enheten kilobyte, som enten er lik en kibibyte eller 103 = 1&nbsp;000 byte, avhengig av sammenhengen.

Kibibyte har samme anvendelsesområde som kilobyte, men brukes når en ønsker å unngå kilobyte, som er tvetydig i enkelte sammenhenger.

1 kibibyte er lik:
*1024 byte
*1/1024 mebibyte

Og motsatt:
* 1 byte = 1/1024 kibibyte
* 1 mebibyte = 1024 kibibyte

## Referanser
Titicacasjøen

**Titicacasjøen** er en innsjø i Andesfjellene på grensen mellom Peru og Bolivia. Beliggende 3&nbsp;812 moh. er den en av de høyestliggende innsjøene i verden. Titicacasjøen blir ofte kalt «den høyestliggende seilbare innsjøen i verden», og da siktes det til kommersiell skipsfart.

Sjøen har et areal på 8&nbsp;372 km², er 190 kilometer lang, åtti kilometer bred, har en maksdybde på 281 meter og rommer 42 øyer, deriblant flere bebodde. Mest kjent er Amatani og Taquile samt Soløya og Måneøya. Titicacasjøen ligger i en forsenkning i den nordlige enden av platået Altiplano. Stredet Tiquina deler innsjøen i en mindre sørlig del og en stor nordlig del. Sjøen er dypest i den nordlige delen, mens den sørlige delen er mye grunnere. I sør strømmer elva Desaguadero omtrent 300 kilometer sørover til Poopósjøen, som ikke har utløp til havet. 

## Etymologi
Navnet Titicaca er uklart. Det har vært oversatt med «Den store pumas sjø», ettersom formen kan minne om en puma som jager en kanin.

## Historie

Flere høykulturer har etterlatt seg spor i området, og de er langt eldre enn inkakulturen. Tiwanaku ved den bolivianske bredden blir betraktet som det mektigste, det svunne imperium, og fantes i perioden 400 f.Kr. til 1000 e. Kr.

Det sies at Soløya er stedet hvor inkaenes stamfedre ble skapt/født, søsken- og ekteparet Manco Capac og Mama Oclla. Den første av dem betraktes som den første inkakongen av i alt tretten.

På Titicacasjøen finner man de sivbåtene som Thor Heyerdahl brukte som modell da han bygget Ra-ferdenes flåter. Det sies at inkakulturens opprinnelse var ved Titicacasjøen. Sørøst for sjøen ligger Tiwanaku, restene etter en by som Aymaraene hadde. Denne er ennå ikke gravd opp mer enn bare litt.

## Sivøyene
De kunstige sivøyene i Titicaca, *Uros*, er en stor turistattraksjon. De er laget av totorasiv. Sivene vokser rikelig ved bredden.

Øyene ble anlagt i inkatiden av indianere som ønsket å unnslippe fiender. Nå bor det stammer der som taler quechua og aymara.

Ifølge legenden hadde urosindianerne selv sort blod som hjalp dem med å overleve nettene på vannet og beskyttet dem mot drukningsdøden.

## Turisme
Turisttrafikken står for hovedinntekten for befolkningen i området. Av den grunn ble det trange tider da terroristbevegelsen Sendero Luminoso herjet Peru i 1980-årene og 1990-årene og skremte bort turistene.

## Referanser
 

## Eksterne lenker
*
Langøya (Vesterålen)

**Langøya** i Nordland er Fastlands-Norges tredje største øy, med et areal på 866,87&thinsp;km². Øya er en del av Vesterålen. Hele Bø kommune, og deler av Øksnes, Sortland og Hadsel kommuner ligger her.

Høyeste fjell på Langøya er Snykolla i Øksnes, på 763 moh. Et annet, vel så kjent fjell på øya er Reka på 605 moh.

Langøya er knyttet til Hinnøya i øst med Sortlandsbrua over Sortlandssundet. Langøya er knyttet til Hadseløya i sør med Hadselbrua over Langøysundet til Børøya og Børøybrua derfra til Stokmarknes på Hadseløya.

De største tettstedene på øya er Sortland og Myre.

## Referanser


## Eksterne lenker
* 
* turliv.no - informasjon og bilder fra paradisstranda Åsand
Guantánamo

**Guantánamo** er en by på det sydøstre Cuba og hovedstad i provinsen med samme navn. Byen har rundt 208&thinsp;000 innbyggere og de fleste lever av produksjon av sukkerrør og bomull.

## Geografi
Grantanamo kommune har høye fjell i nord med fjellkjeden Sierra Maestra og i syd grenser provinsen mot Det karibiske hav. Guantánamo har også de fem større elvene Guantánamo, Yateras, Guaso, San Andrés og Sabanalamar.

Provinsen er inndelt i disktriktene (*barrios*) Arroyo Hondo, Baitiquirí, Bano, Bayate, Caimanera, Camarones, Caridad, Corralillo, Cuatro Caminos, Filipinas, Glorieta, Gobierno, Guaso, Hospital, Indios, Isleta, Jaibo Abajo, Las Lajas, Macurijes, Mercado, Ocujal, Parroquia, Palma de San Juan, Rastro, Tiguabos og Vínculo.

Rundt 13 km syd for byen ligger Guantánamobukta med en naturlig havn. Dette stedet er kjent for den amerikansk marinebasen *[[Guantanamo Bay Naval Station]]*, som igjen huser Guantanamobukten fangeleir. Marinebasen er også kjent fordi den amerikanske leiekontrakten med Cuba over området er omstridt. Cubas regjering har fra 1958 forsøkt å få USA til å trekke seg ut fra området, mens den amerikanske regjeringen konsekvent har nektet å gi slipp på området.

## Demografi
Guantánamo kommune har 244&nbsp;603 innbyggere (2004). Den har et areal på 741 km², noe som gir en befolkningstetthet på 330.1/km².

## Se også
Sangen «Guantanamera» (spansk for *jenta fra Guantánamo*), en av Cubas mest kjente patriotiske sanger.

## Referanser


## Eksterne lenker
*
Huntington

**Huntington** har mange betydninger:

*Huntingtons sykdom, arvelig sykdom.

*Huntington (Indiana), by i USA
*Huntington (Texas), by i USA
*Huntington (Virginia), by i USA
*Huntington (Vest-Virginia), by i USA

*Huntington University, universitet i Huntington (Indiana).
Ivar Asbjørn Følling

**Ivar Asbjørn Følling** (1888–1973) var en prisbelønt norsk lege og kjemiker som oppdaget sykdommen Føllings sykdom.

Følling gikk folkeskole i hjembygda, og han avla examen artium ved Trondheim katedralskole. Etter gymnaset studerte han kjemi ved Norges tekniske høyskole i Trondheim, og tok eksamen som sivilingeniør i 1916. Han dro så til Universitetet i Kristiania, der han studerte medisin, samtidig som han underviste i kjemi ved universitetets odontologiske fakultet. Etter medisinsk embetseksamen i 1922 fortsatte han sin undervisning.

Under de følgende år reiste han meget, tok stillinger som assisterende lege og videreutdannet seg i England, Danmark og USA. I 1929 tok han doktorgraden. Han fikk så et forskningsstipendium og dro til Wien.

Han var professor i ernæringsfysiologi ved Det medisinske fakultet ved Universitetet i Oslo fra 1932 til 1935. Det var på denne tiden, i 1934, at han utforsket og beskrev *Føllings sykdom*.

Han ble så professor i fysiologi ved Norges veterinærhøgskole. Fra 1953 til sin pensjonering i 1958 var han professor i biokjemi og ledende lege ved sentrallaboratoriet ved Rikshospitalet i Oslo.

## Utmerkelser
* Fridtjof Nansens belønning for fremragende forskning 1949  «for hans arbeide over stoffskifteanomalien fenylketonuri (imbecillitas phenylpyrouvica) – det første arbeide som påviste forekomsten av patologisk substans i urinen ved en sinnslidelse»
* Den 1. Anders Jahres medisinske pris 1960  «for hans banebrytende innsats ved oppdagelsen og beskrivelsen av den arvelige sykdom Oligophrenia phenylpyrouvica, hvorved han for første gang har påvist assosiasjonen mellom genetisk betingede forstyrrelser i det intermediære stoffskifte og alvorlige mentale defekter»
* Den 1. Joseph F. Kennedy-prisen fra 1962
* Gunnerusmedaljen 1966
* Århundrets nordmann nr. 11 i 2005
* Det Norske Videnskaps-Akademi innvalgt
* Æresmedlem av Det norske medicinske Selskab
* Ridder av 1. klasse av St. Olavs Orden 1958
* Kommandør av Dannebrogordenen

## Referanser
Monmouthshire

**Monmouthshire** (walisisk **Sir Fynwy**) er et grevskap i det sørøstlige Wales. Det nåværende grevskapet ble opprettet 1. april 1996, og dekker den østlige halvdelen av det tradisjonelle grevskapet. Det erstattet distriktet Monmouth med tillegg av en mindre del av distriktet Blaenau Gwent. Administrasjonsbyen er Cwmbran.

Det tradisjonelle grevskapet inkluderer Newport, og grenser mot Brecknockshire og Glamorgan i Wales, og Gloucestershire og Herefordshire i England. Fra 1974 til 1996 var det dekket av grevskapet Gwent, som hadde praktisk talt samme grenser. Det inneholder også eksklaven Welsh Bicknor, som ligger mellom grensen mellom de seremonielle grevskapene Gloucestershire og Herefordshire, og som administrativt har vært en del av sistnevnte siden 1844.

Monmouthshires nasjonale status var uklar inntil 1974, da området ble definert som en del av Wales under lokalstyrereformen. Tidligere hadde man snakket om 'Wales og Monmouthshire', selv om grevskapet hadde vært regnet som walisisk i flere århundrer. Årsaken til usikkerheten stammer fra at det ikke ble nevnt i Unionsloven mellom England og Wales i det 16. århundre. I Encyclopædia Britannicas utgave fra 1911 sto det at Monmouthshire var en del av England, men at når en lov ble vedtatt som gjeldende kun i Wales, ble alltid Monmouthshire regnet med i denne definisjonen. Da Departementet for Wales ble opprettet i 1964, ble også Monmouthshire tatt med under dets ansvarsområde, og av administrative årsaker klargjorde man det gjennom en regjeringsordre i 1968 og i lokalstyreloven av 1972.
## Referanser